To mænd fra Aalborg på henholdsvis 17 og 18 år er ved et grundlovsforhør blevet varetægtsfængslet frem til 23. januar. Det oplyser vicepolitikommissær Peter Skovbak fra Nordjyllands Politi. De to mænd blev mandag morgen anholdt og sigtet for vold, idet de menes at være indblandet i et slagsmål natten til søndag. Et slagsmål, der udviklede sig til et knivoverfald. Episoden skete på værtshuset CT Din Bar i Nørregade i Brønderslev, hvor de to nu varetægtsfængslede befandt sig - og af uvisse årsager ifølge politiets oplysninger stak en 33-årig mand ned med kniv. Den 33-årige mand kom ikke alvorligt til skade ved overfaldet. Nordjyllands Politi ønsker ikke at kommentere sagen yderligere, da man er i gang med en større efterforskning i sagen. De to mænd kærede ikke afgørelsen om varetægtsfængslingen.

Opsummering:
Nordjyllands Politi er i øjeblikket i gang med at efterforske et knivoverfald, der fandt sted i Brønderslev natten til søndag. To yngre mænd på henholdsvis 17 og 18 år er anholdt og varetægtsfængslet frem til 23. januar.